**JELGAVAS PILSĒTAS PAŠVALDĪBAS 2019.GADA 26.SEPTEMBRA**

**SAISTOŠO NOTEIKUMU NR. 19-19**

**„JELGAVAS PILSĒTAS PAŠVALDĪBAS NOLIKUMS”**

**PASKAIDROJUMA RAKSTS**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Likuma "[Par pašvaldībām](https://likumi.lv/ta/id/57255-par-pasvaldibam)" [23.pants](https://likumi.lv/ta/id/57255-par-pasvaldibam#p23) noteic, ka domes darba organizāciju nosaka pašvaldības nolikums. Atbilstoši minētā likuma [24.panta](https://likumi.lv/ta/id/57255-par-pasvaldibam#p24) pirmajai daļai, pašvaldības nolikums nosaka pašvaldības pārvaldes organizāciju, lēmumu pieņemšanas kārtību, kā arī citus pašvaldības darba organizācijas jautājumus.  Sakarā ar vairāku pašvaldības izglītības iestāžu reorganizāciju, pašvaldības iestādes “Jelgavas bērnu sociālās aprūpes centrs” likvidāciju un nepieciešamību precizēt un aktualizēt vairākas nolikumā ietvertās normas, ir atzīstams par lietderīgu izdot saistošos noteikumus "Jelgavas pilsētas pašvaldības nolikums" (turpmāk – saistošie noteikumi) jaunā redakcijā. |
| 2. Īss projekta satura izklāsts | Saistošajos noteikumos noteikts pašvaldības teritoriālais dalījums; pašvaldības administrācijas struktūra; domes komitejas, to skaitliskais sastāvs, kompetence un darba organizācija; domes un tās komiteju darba organizatoriskā un tehniskā apkalpošana; pašvaldības lēmumu projektu sagatavošanas kārtība un līgumu noslēgšanas procedūra; kārtība, kādā var iepazīties ar pašvaldības pieņemtajiem lēmumiem, noslēgtajiem līgumiem un domes sēžu protokoliem; pašvaldības administrācijas izdoto administratīvo aktu apstrīdēšanas kārtība; kārtība, kādā pašvaldības institūcijās pieņem apmeklētājus un izskata iesniegumus; kārtība, kādā pašvaldības amatpersonas rīkojas ar pašvaldības mantu un finanšu resursiem; kārtība, kādā rīko publisko apspriešanu, kā arī citi ar domes vai administrācijas darbu saistītie jautājumi. |
| 3. Informācija par plānoto projekta ietekmi uz pašvaldības budžetu | Nav tiešas ietekmes. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav tiešas ietekmes. |
| 5. Informācija par administratīvajām procedūrām | Saistošie noteikumi būs pieejami pašvaldības domes ēkā, tiks publicēti pašvaldības oficiālajā tīmekļvietnē, oficiālajā izdevumā “Latvijas Vēstnesis”, laikrakstā “Jelgavas Vēstnesis”, kā arī tiks nosūtīti zināšanai Vides aizsardzības un reģionālās attīstības ministrijai. |
| 6. Informācija par konsultācijām ar privātpersonām | Nav notikušas. |

Jelgavas pilsētas domes priekšsēdētājs A. Rāviņš